Þegar við erum óttaslegin erum við aðskilin frá kærleikanum . Óttinn skipar okkur fyrir og við hlýðum : hafðu áhyggjur af heilsufari þínu , hafðu áhyggjur af því að ástvinir þínir eða þú sjálfur deyjir , hafðu áhyggjur af því að þú eigir ekki næga peninga , hafðu áhyggjur af börnunum þínum , o.s.frv . Óttinn er ekki meðfæddur . Hvítvoðungar og lítil börn hræðast ekkert , vaða áfram óttalaust og áhyggjulaus . Nei , óttinn er forritaður í okkur , í undirmeðvitund okkar , þegar við erum að alast upp . Við fáum kvíðaforrit í undirmeðvitundina sem segir okkur að við séum hvergi óhult . Slíkt forrit getur valdið almennri kvíðaröskun . Við fáum forrit inn í undirmeðvitundina um að hætta sé á ferð við ákveðnar aðstæður , t.d. að hundar séu hættulegir , að hættulegt sé að fljúga , að maturinn okkar geri okkur veik , sýklahræðslu o.s.frv . Sé ekkert að gert heldur forritið í undirmeðvitundinni áfram að spila út ævina . Ef að foreldrar okkar lifðu í ótta , eru allar líkur á að við gerum hið sama . Við lærum frá foreldrum að heimurinn sé hættulegur og að við þurfum sífellt að vera á varðbergi . Fólk glímir við ótta eða hræðslu við allt mögulegt . Í flestum tilvikum er um ástæðulausan og órökstuddan ótta að ræða . Langmestur meirihluti þeirra áhyggja sem við höfum , rætist aldrei . Við erum að eyða tíma og orku í að óttast eitthvað eða hafa áhyggjur af einhverju sem við annað hvort höfum enga stjórn á , eða þá einhverju sem aldrei verður . Hvað er ótti ? Óttinn er neikvæð tilfinning . Tilfinningar eru ekki ekkert , þær eru , eins og allt annað , orka . Neikvæð orka fylgir neikvæðum tilfinningum eins og ótta og eru slíkar tilfinningar hugsaðar eingöngu til skamms tíma . Til að bjarga okkur frá hættunni . Að lifa í ótta er það sama og að lifa í streitu . Við finnum fyrir ótta , þá förum við að hugsa óttatengdar hugsanir sem á móti vekja enn meiri ótta , o.s.frv . Þetta getur orðið að vítahring . Líf okkar er spegill af hugsunum okkar og tilfinningum . Þegar við lifum í ótta , löðum við að okkur meira af því sem við óttumst . Vanlíðan og veikindi geta gert vart við sig , lífsgæðin eru minni fyrir vikið . Þegar við upplifum óttatilfinningu sterkt , getur orkan sem myndast við tilfinninguna fests inn í líkama okkar . Tilfinningin getur verið misstór , allt frá því að vera eins og mandarína upp í stóra melónu . Tilfinningin getur fests hvar sem er í líkamanum , en oft velur undirmeðvitundin stað sem er veikur fyrir , t.d. gömul meiðsl . Talað er um að gömul meiðsl „ taki sig upp að nýju “ , jafnvel þótt meiðslin séu löngu gróin . Óttinn sest þó mjög oft í bringu . Neikvæða orkan sem fylgir tilfinningunni hamlar svo eðlilegu jafnvægi líkamans og skapar ójafnvægi og stíflur . Sá líkamshluti sem orkan hefur tekið sér bólfestu í er alltaf að finna fyrir óttanum , 24/7 , 365 daga á ári . Það má segja að hluti okkar sé alltaf óttasleginn , þegar svona háttar til , og getur það m.a. skapað kvíðaröskun og aðra kvilla hjá fólki . Mjög algengt er að fólk sem glímir við kvíða sé bæði með ótta ( kvíða / hræðslu ) forrit í undirmeðvitundinni og ótta ( kvíða / hræðslu ) tilfinningu fasta í líkamanum . Þetta tvennt ýtir svo hvert undir annað og magnar upp óttann og býr þar að auki til streitu í lífi viðkomandi . Sé þetta ástand við lýði mjög lengi getur þetta skapað enn fleiri heilsufarsleg vandræði síðar meir . Mikilvægt er að hreinsa út þessar neikvæðu tilfinningar til að eðlilegt og heilbrigt jafnvægi og orkuflæði komist á í líkama okkar . Brýnt er að losa sig við óttann til að geta lifað heilbrigðu og áhyggjulausu lífi . En hvernig gerum við það ? Hugleiðsla með þann eindregna tilgang að hreinsa út neikvæðar tilfinningar virkar mjög vel . Auðvelt er að finna slíkar hugleiðslur á youtube . Margir geta átt von á að upplifa þessar neikvæðu tilfinningar í hugleiðslunni þegar þær fjara út , grátur er t.d. algengur . En það er hreinsandi , heilbrigður grátur og viðkomandi líður betur á eftir . Önnur aðferð er að fara í dáleiðslu og fá aðstoð til að hreinsa þessa neikvæðu orku út . Slík aðferð er afar áhrifarík og skjótvirk en þá höfum við beinan aðgang að undirmeðvitundinni þar sem allar upplýsingar um okkar liggja . Þá er einnig hægt að læra vöðvaprófun ( muscle testing ) og fá þannig svör frá undirmeðvitund okkar , til að komast að því hvaða neikvæðu tilfinningar eru til staðar og síðan hreinsa þær út . Það er líka hægt að endurforrita undirmeðvitundina og losa sig við eða breyta kvíða - eða ótta forriti . Þar er dáleiðslan einkum áhrifaríkust og skjótvirkust en þú getur gert þetta sjálf / ur heima . Tvisvar á sólarhring standa dyrnar að undirmeðvituninni þinni opnar , þ.e. rétt áður en þú sofnar og rétt eftir að þú vaknar eða losar svefn . Þá er heilinn í svokölluðu dáleiðsluástandi sem þýðir að undirmeðvitundin er afar móttækileg fyrir upplýsingum . Þú getur útbúið hljóðupptöku af því forriti sem þú vilt fá í undirmeðvitundina og spilað hana á þessum tíma dags . Lykillinn er endurtekning , þannig lærir undirmeðvitundin . Það er óþarfi að lifa í ótta . Losaðu þig við óttann og stígðu inn í heilbrigðari , hamingjuríkari og kraftmeiri framtíð . Hægt er að lesa meira um undirmeðvitundina , kvíða og tilfinningar hér . Höfundur er lögmaður og dáleiðari . Mikil áhugamanneskja um andleg málefni , áhrif huga og tilfinninga á heilsu og líðan .